
«Қарағанды облысының балалардың құқықтарын қорғау басқармасы»  мемлекеттік мекемесі» қызметіндегі сыбайлас жемқорлық тәуекелдеріне жүргізілген ішкі талдау нәтижелері бойынша 
ТАЛДАМАЛЫҚ АНЫҚТАМА

Қарағанды қ.                                                           2026 жылғы _____________

«Қарағанды облысының балалардың құқықтарын қорғау басқармасы» ММ (бұдан әрі - Басқарма) қызметіндегі сыбайлас жемқорлық тәуекелдеріне ішкі талдау «Сыбайлас жемқорлыққа қарсы іс-қимыл туралы» Қазақстан Республикасы Заңының 8-бабы 5-тармағына, «Сыбайлас жемқорлық тәуекелдеріне ішкі талдау жүргізудің үлгілік қағидаларын бекіту туралы»  (бұдан әрі - Қағидалар) Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы № 12 бұйрығына, сондай-ақ Басқарма басшысының 2026 жылғы 19 тамыздағы 20 «Қарағанды облысының балалардың құқықтарын қорғау басқармасы» ММ қызметіндегі сыбайлас жемқорлық тәуекелдеріне ішкі талдау жүргізу туралы» бұйрығына сәйкес өткізілді.
Басқарма «Қарағанды облысының туризм басқармасы» мемлекеттік мекемесін құру туралы» Қарағанды облысы әкімдігінің 2026 жылғы                                    30 наурыздағы № 21/05 қаулысымен құрылды.
Сыбайлас жемқорлық тәуекелдеріне ішкі талдау жүргізу кезеңі:
2026 жылғы 21 қыркүейектен 2026 жылғы 4 қазанға дейін.
Сыбайлас жемқорлық тәуекелдерін ішкі талдаумен қамтылған кезеңі:
2026 жылдың 6 айы.
Қағиданың 11 тармағына сәйкес сыбайлас жемқорлық тәуекелдеріне ішкі талдау келесі бағыттар бойынша жүргізілді:
1) Басқарма қызметіне қатысты нормативтік құқықтық актілердегі сыбайлас жемқорлық тәуекелдерін анықтау;
2) Басқарманың ұйымдастырушылық-басқарушылық қызметіндегі сыбайлас жемқорлық тәуекелдерін анықтау;
Басқарманың негізгі міндеттері:
1) Басқарма құзыреті шеңберінде Мемлекет басшысының, Қазақстан Республикасы Президенті Әкімшілігінің, Қазақстан Республикасы Үкіметінің, облыс әкімінің, облыс әкімінің орынбасарының тапсырмаларын орындау;
2) Қарағанды облысының аумағында балалардың құқықтары мен заңды мүдделерін қорғау саласындағы мемлекеттік саясатты іске асыру;
3) балалардың құқықтарын қорғау, олардың құқықтарының бұзылуының алдын алу және ерте анықтау мәселелері бойынша мемлекеттік органдар мен ұйымдардың қызметін үйлестіруді қамтамасыз ету;
4) балалардың құқықтарының бұзылуының, оның ішінде қатыгездікпен қараудың, зорлық-зомбылықтың, қадағалаусыздықтың, суицидтік мінез-құлықтың және өзге де тәуекел факторларының алдын алу жөніндегі ведомствоаралық жүйелі жұмысты ұйымдастыру;
5) балалардың құқықтарын қорғау мәселелері бойынша өңірлік бағдарламалар мен жоспарларды әзірлеуге және іске асыруға қатысу.

1. НОРМАТИВТІК-ҚҰҚЫҚТЫҚ АКТІЛЕРДЕГІ СЫБАЙЛАС ЖЕМҚОРЛЫҚ ТӘУЕКЕЛДЕРІН АНЫҚТАУ
Ережеге сәйкес Басқарма балалардың негізгі құқықтары мен заңды мүдделерін қорғауды жүзеге асыратын мемлекеттік орган болып табылады. Басқарма өз қызметін Қазақстан Республикасының Конституциясына және заңдарына, Қазақстан Республикасы Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.
Ашықтықты қамтамасыз ету: сыбайлас жемқорлық факторларын болдырмау үшін барлық негізгі процестер автоматтандырылған:
· мемлекеттік сатып алулар жеткізушілермен тікелей байланысты болдырмайтын тек электрондық форматта жүзеге асырылады;
· персоналды басқару жұмыстары «Е-қызмет» жүйесі арқылы жүргізіледі;
· азаматтардың өтініштері «Е-Өтініш» жүйесі арқылы қабылданады, бұл оларды қарау мерзімдерінің сақталуын және процестің ашықтығын қамтамасыз етеді.
Басқарма қызметіне қатысты нормативтік құқықтық актілердегі сыбайлас жемқорлық тәуекелдерін анықтау:
Ережеге сәйкес, Басқарма Қарағанды облысында балалардың құқықтарын қорғау мәселелері бойынша мемлекеттік органдардың қызметін үйлестіреді. Басқарма ашылған сәттен бастап 6 айдағы талдау сыбайлас жемқорлық бұзушылықтар жасауға ықпал ететін өкілеттіктер мен нормалардың жоқтығын көрсетті.

2. ҰЙЫМДАСТЫРУШЫЛЫҚ-БАСҚАРУШЫЛЫҚ ҚЫЗМЕТТЕГІ ТӘУЕКЕЛДЕРДІ АНЫҚТАУ
1. Персоналды басқару, оның ішінде кадрлардың ауысуы:
Басқарманың штат саны 2026 жылғы 21 қыркүйектегі жағдай бойынша    5 бірлікті құрайды. 
Нақты саны – 6 (1 бос лауазым).
Басқарма 1 бөлімнен тұрады:
1. Балалардың құқықтарын қорғау және психологиялық қолдау бөлімі. 
Бөлім қызметі тиісті бөлім туралы ережемен регламенттеледі.
Басқарма қызметкерлерінің жеке істерін зерделеу барысында Еңбек заңнамасының, «Қазақстан Республикасының мемлекеттік қызметі туралы» Заңының нормаларын бұзу фактілері анықталған жоқ.
Кадр қызметі бойынша жұмыс жүргізу үшін «Е-қызмет» ақпараттық жүйесі пайдаланылады, бұл сыбайлас жемқорлық тәуекелдерін барынша азайтуға мүмкіндік берді.
Жақын туыстардың, ерлі-зайыптылардың және жекжаттардың бірлесіп қызмет атқару фактілері жоқ. Мемлекеттік қызметшілердің лауазымдық міндеттерін орындауы кезінде мүдделер қақтығысы жағдайлары тіркелген жоқ. Талдау барысында жұмысқа қабылданған қызметкерлердің үлестестігі анықталған жоқ. Теріс себептер бойынша мемлекеттік қызметтен шығарылған қызметкерлер жоқ. Басқарма қызметкерлерінің сыбайлас жемқорлық құқық бұзушылықтар, сондай-ақ қылмыстық және әкімшілік сипаттағы құқық бұзушылықтар жасауы анықталған жоқ. Басқарманың барлық қызметкерлері Қазақстан Республикасы мемлекеттік қызметшілерінің әдеп кодексінің нормаларымен таныстырылған.
Басқарманың барлық мемлекеттік қызметшілері «Сыбайлас жемқорлыққа қарсы іс-қимыл туралы» Қазақстан Республикасының Заңының 12-бабының 1-тармағына сәйкес шектеулерді қабылдаған.
2. Мүдделер қақтығысын реттеу бөлігінде:
 «Сыбайлас жемқорлыққа қарсы іс-қимыл туралы» Қазақстан Республикасының Заңына (бұдан әрі – Заң) сәйкес, мүдделер қақтығысы – жауапты мемлекеттік лауазымды атқаратын адамдардың, мемлекеттік функцияларды орындауға уәкілеттік берілген адамдардың, оларға теңестірілген адамдардың, лауазымды адамдардың жеке мүдделері мен олардың лауазымдық өкілеттіктері арасындағы қайшылық, бұл ретте аталған адамдардың жеке мүдделері олардың лауазымдық міндеттерін орындамауына және (немесе) тиісінше орындамауына әкеп соғуы мүмкін.
Сондай-ақ, Заңның 14-бабының 1-тармағына сәйкес, жауапты мемлекеттік лауазымды атқаратын адамдар, мемлекеттiк функцияларды орындауға уәкілеттік берілген адамдар (өз қызметін тұрақты емес немесе басқа жұмыстан босатылған негізде жүзеге асыратын мәслихат депутаттарын қоспағанда) және мемлекеттік функцияларды орындауға уәкілеттік берілген адамдарға теңестірілген адамдар (Қазақстан Республикасының Президенттігіне, Қазақстан Республикасы Құрылтайының немесе мәслихаттарының депутаттығына, аудандық маңызы бар қалалардың, кенттердің, ауылдардың, ауылдық округтердің әкімі болуға, сондай-ақ жергілікті өзін-өзі басқарудың сайланбалы органдарына мүшелікке кандидаттарды қоспағанда), лауазымды адамдар өздерiнiң жақын туыстары, жұбайы (зайыбы) және (немесе) жекжаттары атқаратын лауазымдарға тiкелей бағынысты болатын лауазымдарды атқара алмайды, сондай-ақ жақын туыстары, жұбайы (зайыбы) және (немесе) жекжаттары тікелей бағынысында бола алмайды. 

Талданып отырған кезеңде Басқарманың лауазымды адамдарының өздерінің жақын туыстары, жұбайы (зайыбы) және (немесе) жекжаттары атқаратын лауазымдарға тікелей бағынысты лауазымдарды атқаратындығы, сондай-ақ өздерінің тікелей бағынысында жақын туыстарының, жұбайының (зайыбының) және (немесе) жекжаттарының бар екендігі туралы деректер анықталған жоқ. Басқарма қызметкерлерінің мүдделер қақтығысы туралы мәліметтер келіп түскен жоқ.
Талдау барысында Басқарма қызметкерлері мен оның ведомстволық бағынысты мекемесі қызметкерлерінің заңды тұлғалардың (ұйымдардың) құрылтайшысы болуының бар-жоғына мониторинг жүргізілді. Талданып отырған кезеңде Басқарма мен ведомстволық бағынысты мекеменің қызметкерлері заңды тұлғаларда тіркелмеген.
3. Мемлекеттік қызметтер көрсету бөлігінде:
Қазіргі уақытта басқарма мемлекеттік қызмет көрсетпейді.
4. Рұқсат беру функцияларын іске асыру:
Бүгінгі таңда басқарма қызметінде рұқсат беру функциялары жоқ.
5. Бақылау-тексеру функцияларын іске асыру:
Бүгінгі таңда басқарма қызметінде бұл функциялар жоқ.
6,7. Бюджеттік қаржы қаражатын игеру және бөлу және жеке және заң қызметтерімен шарттар жасасу
Басқармада мемлекеттік сатып алулар «Мемлекеттік сатып алу туралы» Қазақстан Республикасының Заңының нормаларына, Қазақстан Республикасы Қаржы министрінің 2024 жылғы 9 қазандағы №687 бұйрығымен бекітілген Мемлекеттік сатып алуды жүзеге асыру қағидаларына сәйкес жүргізіледі. 
Тауарларды, жұмыстар мен көрсетілетін қызметтерді мемлекеттік сатып алу мемлекеттік сатып алу веб-порталы арқылы электрондық түрде жүргізіледі және өнім берушімен қандай да бір байланысты болдырмайды. 
Шарттарды жасасудың тек электрондық форматы веб-порталда сатып алынатын тауарлар, жұмыстар, көрсетілетін қызметтер бойынша толық әрі анық ақпаратты қалыптастыруға және олардың орташа сатып алу бағаларын айқындауға мүмкіндік берді. 
Электрондық шарттарды және мемлекеттік сатып алуды оңайлату мен ашықтығын қамтамасыз етуге бағытталған бірқатар басқа да нормаларды енгізу сыбайлас жемқорлық тәуекелдерін барынша азайтуға мүмкіндік берді.
8. Ақпараттық жүйелерді әзірлеу және пайдалану:
Басқарма балансында Ақпараттық жүйелер жоқ, басқарма Ақпараттық жүйелерді әзірлеуші немесе меншік иесі болып табылмайды.
9. Бөлімшенің ұйымдастырушылық-басқарушылық қызметінен туындайтын өзге де мәселелер:
Жеке және заңды тұлғалардың өтініштерін қарау Қазақстан Республикасының Әкімшілік рәсімдік-процестік кодексінің негізінде               «Е-Өтініш» ақпараттық жүйесі арқылы жүзеге асырылады. Қамтылған кезеңде 2025 жылы 44 өтініш, ал 2026 жылдың 5 айында 53 өтініш келіп түсті. Өтініштерді қарау тұрақты бақылауда. 
Әкімшілік рәсімдік-процестік кодекс талаптарының бұзылуы анықталған жоқ.
Жеке және заңды тұлғалардың өтініштерінен басқа хат-хабарлар «Documentolog» электрондық құжат айналымы жүйесі арқылы келіп түседі. 
Осы бағыттағы сыбайлас жемқорлық тәуекелдері барынша азайтылған.
Басқармада тұрақты негізде құқықтық жалпыға бірдей оқытуды өткізу, басшылықпен жеке әңгімелесулер жүргізу, сыбайлас жемқорлық құқық бұзушылықтарының алдын алу және оларға жол бермеу жөніндегі іс-шаралар өткізіледі.
3. ҚОРЫТЫНДЫЛАР МЕН ҰСЫНЫМДАР
1. Сыбайлас жемқорлық тәуекелдерін ішкі талдау нәтижелері бойынша ұйымдастырушылық және басқару процестеріне өзгерістер енгізуді талап ететін сыбайлас жемқорлық тәуекелдері анықталған жоқ. Басқарма қызметін ұйымдастырудың қолданыстағы жүйесі мемлекеттік ақпараттық жүйелерді, электрондық құжат айналымын және автоматтандырылған рәсімдерді пайдалану арқылы жеткілікті деңгейде ашықтықты қамтамасыз етеді және сыбайлас жемқорлық тәуекелдерін азайтады.
2. Сонымен қатар, Басқарма сыбайлас жемқорлықтың алдын алу тетіктерін жетілдіру, қызметтің ашықтығы мен мөлдірлігін қамтамасыз ету, сыбайлас жемқорлыққа қарсы заңнамамен белгіленген шектеулерді сақтау, қызметкерлердің құқықтық мәдениеті мен сыбайлас жемқорлыққа қарсы құзыреттілігі деңгейін арттыру бойынша жұмысты жалғастырады. 
3. Сыбайлас жемқорлыққа қарсы заңнаманың, Мемлекеттік қызметшілердің этика кодексінің және мемлекеттік қызмет туралы заңнаманың талаптарын сақтау мәселелері бойынша түсіндірме жұмыстарын жүйелі түрде жүргізуді қамтамасыз ету. 
4. Мемлекеттік қызметке қатысты шектеулердің, сондай-ақ мүдделер қақтығысының алдын алу және шешу талаптарының сақталуын бақылауды жалғастыру. 
5. Басқарушылық шешімдердің ашықтығын қамтамасыз ету мақсатында «Е-қызмет», «Е-Өтініш», «Documentolog» ақпараттық жүйелерін және мемлекеттік сатып алу веб-порталын пайдалануды жалғастыру. 
Сыбайлас жемқорлық тәуекелдеріне ішкі талдау жүргізу жөніндегі жұмыс тобы құрамының қолдары

Жұмыс тобының төрағасы,
басқарма басшысы                                                                     Б. Нуртаева

Жұмыс тобының мүшелері:
Бөлім басшысы                                                                            А. Тулеуов
Бас маман                                                                                      Б. Абжатова
Бас маман								     Б. Нурмагамбетов

Бас маман                                                                                       А. Бекмурзина
